Rettens dom (Fjerde Afdeling) af 24. oktober 2018 –

Nova mod Kommissionen

(Sag T-299/15)

»Voldgiftsbestemmelse – tilskudsaftale indgået inden for rammerne af pilotprojektet, der har til formål at skabe et netværk og et diskussionsforum for kommuner om erfaringer og bedste praksis på området for genbosættelse og integration af flygtninge – manglende objektiv evaluering af projektets resultater – proportionalitet – tilbagebetaling af de udbetalte beløb – bevisoptagelse – modkrav«

1. Retslig procedure – indbringelse af sag for Retten på grundlag af en voldgiftsklausul – anbringender – manglende eller utilstrækkelig begrundelse – anbringende uden betydning – ikke lagt til grund (Art. 272 TEUF og 296 TEUF) (jf. præmis 137 og 138)

2. EU-ret – principper – proportionalitet – rækkevidde – EU-institutionernes overholdelse heraf i forbindelse med retsakter, der indgår i et kontraktforhold – parterne i en kontrakt forpligtet til at opfylde denne loyalt (Art. 5, stk. 4, TEU) (jf. præmis 140)

3. EU-ret – principper – EU’s princip om forbud mod uberettiget berigelse – begreb (jf. præmis 156)

4. Retslig procedure – indbringelse af sag for Retten på grundlag af en voldgiftsklausul – anbringender – tilsidesættelse af princippet om den berettigede forventning – anbringende uden betydning – grænser – overholdelse af princippet om loyal opfyldelse af kontrakterne (Art. 272 TEUF) (jf. præmis 184-188)

5. Retslig procedure – foranstaltninger med henblik på sagens tilrettelæggelse – bevisoptagelse – Unionens retsinstansers skønsbeføjelse – rækkevidde (Rettens procesreglement, art. 88 og 90) (jf. præmis 194)

6. Den Europæiske Unions budget – finansiel støtte fra Unionen – modtageren forpligtet til at overholde betingelserne for tildeling af tilskud – finansiering, der alene vedrører udgifter, som faktisk er afholdt – begrundelse for, at de angivne omkostninger er reelle – fordeling af bevisbyrden (Art. 317 TEUF) (jf. præmis 207)

Angående

Dels en påstand i henhold til artikel 272 TEUF i det væsentlige om, at det fastslås, at Kommissionen ikke er berettiget til at kræve et beløb fra sagsøgeren på 80242,78 EUR i henhold til tilskudsaftale HOME/2011/PPRS/AF/2176, og om, at Kommissionen tilpligtes at betale 52146,36 EUR med morarenter, dels Kommissionens modkrav om, at sagsøgeren tilpligtes at tilbagebetale et beløb på 80242,78 EUR og morarenter i henhold til den pågældende tilskudsaftale.

Konklusion

1) Europa-Kommissionen er ikke berettiget til i henhold til tilskudsaftale med referencenummer HOME/2011/PPRS/AG/2176 af Nova Onlus Consorzio nazionale di cooperative sociali- Soc. coop at kræve 15% af de omkostninger, der er forbundet med hjemmesiden for projektet Transnational Observatory for Refugee’s Resettlement in Europe, dvs. 3002,45 EUR.

2) I øvrigt frifindes Kommissionen.

3) Nova Onlus Consorzio nazionale di cooperative sociali pålægges at betale 77240,33 EUR til Kommissionen i henhold til den pågældende aftale med tillæg af morarenter på 3,55% regnet fra den 19. maj 2015 og indtil fuld betaling af dette beløb.

4) I øvrigt forkastes modkravet.

5) Novo Onlus Consorzio nazionale di cooperative sociali bærer sine egne omkostninger og betaler to tredjedele af de af Kommissionen afholdte omkostninger.